tartuNLP/wikipedia-smugri-20251201 huggingface dataset:
Tiina Elvisto

 
Tiina Elvisto (kuni 1989 Ksenofontova; sündinud 2. veebruaril 1957 Amblas) on eesti ökoloog ja loodusõpetuse didaktik.
Haridustee.
Ta lõpetas 1971. aastal Tartu Lastekunstikooli, treenis aastaid Tartu Kalevi Kergejõustikukooli õpilasena ja lõpetas 1975. aastal Tartu 5. Keskkooli kuldmedaliga.
1980. aastal lõpetas ta Tartu Riikliku Ülikooli bioloogia-geograafiateaduskonna "cum laude" bioloogina ja bioloogia-keemia õpetajana. Ta õppis Eesti Teaduste Akadeemia Zooloogia ja Botaanika Instituudis aspirantuuris (1980–1983) ning kaitses 1987. aastal Tartu Riikliku Ülikooli juures bioloogiateaduste kandidaadi väitekirja ökoloogia valdkonnas roostike produktsiooniökoloogiast ja aineringest. 
Töö.
Ülikooliõpingute ajal töötas ta Tartu Riikliku Ülikooli taimesüstemaatika ja geobotaanika kateedris laborandina ning Eesti Teaduste Akadeemia Zooloogia ja Botaanika botaanika sektori geobotaanika laboris insenerina, aastatel 1980–1993 töötas ta samas vaneminseneri, seejärel nooremteaduri ja teadurina. 
Aastatel 1992–1993 töötas ta Tallinna Sõle Gümnaasiumi loodusõpetuse- ja bioloogiaõpetajana, 1992–1994 Pelgulinna Gümnaasiumi bioloogia- ja terviseõpetajana ning alates 2016. aastast Tallinna Mustamäe Gümnaasiumi bioloogiaõpetajana. 
Alates 1993. aastast töötab ta Tallinna Pedagoogikaülikoolis / Tallinna Ülikoolis taimeökoloogia ja loodusõpetuse didaktika dotsendina ja 2016. aastast taimeökoloogia dotsendina.
Ta on alates 1994. aastast ülikoolide koostöövõrgu The Baltic University Programme õppejõud ja koordinaator Tallinna Ülikoolis.
Teadustöö.
Ta uurib roostike, puisniitude, soolakute ja jäätmaade taimekoosluste struktuuri ja aineringet. Ta on võtnud osa Matsalu Rahvuspargi taimkatte suuremõõtmelisest kaardistamisest ning kahe Eesti soontaimede levikuatlase välitöödest (XX sajandi kolmas veerand ja aastad 2015-2016). Lisaks on ta tegelenud loodusteaduslike ainete õpetamise metoodika küsimustega ning võtnud osa õpetajate uuringutest.
Publikatsioone.
Ta on loodusõpetuse õpikute, tööraamatute ja töövihikute autor 1.-4. klassini, "Ökoloogialeksikoni" (koostaja V. Masing, 1992) ja Eesti Entsüklopeedia artiklite autor.
Isiklikku.
Tema isa on arst ja geneetik Juri Ksenofontov, ema on ajaloolane, õpetaja ja koolijuht Malle Loit arhiivitöötaja, "Album Academicum" koostaja ja toimetaja. Vend on arhitekt, muinsuskaitsja ja kunstikriitik Andri Ksenofontov. Poeg on Eero Elvisto.
Ahlden

Ahlden on vald Saksamaal Alam-Saksi liidumaal Heidekreisi kreisis.
Valla pindala on 25,83 km². 31. detsembril 2017 elas seal 1506 inimest. Vald asub Alleri jõe ääres, umbes 15 km Bad Fallingbostelist edelas ja 30 km Verdenist kagus.
Kuulsaid inimesi.
Napoleoni sõdade ohvitser Christian Friedrich Wilhelm von Ompteda, Briti armee Kuninga Saksa Leegioni kolonel, kes sai surma Waterloo lahingus, oli pärit Ahldenist.
Eickeloh

Eickeloh on vald Saksamaal Alam-Saksi liidumaal Heidekreisi kreisis.
Valla pindala on 13,20 km². 31. detsembril 2017 elas seal 765 inimest.
Grethem

Grethem on vald Saksamaal Alam-Saksi liidumaal Heidekreisi kreisis. Valla pindala on 16,35 km². 31. detsembril 2017 elas seal 631 inimest.
Hademstorf

Hademstorf on vald Saksamaal Alam-Saksi liidumaal Heidekreisi kreisis. Valla pindala on 9,23 km². 31. detsembril 2017 elas seal 839 inimest.
Hodenhagen

Hodenhagen on vald Saksamaal Alam-Saksi liidumaal Heidekreisi kreisis.
Valla pindala on 20,15 km². 31. detsembril 2017 elas seal 3177 inimest. Paigas asus kunagi Hudemühleni loss, mis on nüüdseks täielikult hävinenud. Loss oli kuulus kui kobold Hinzelmanni kodu. Naabruses asub ka teine keskaegne loss, Hodenhageni loss Meiße jõe ääres. Vallas asub Serengeti Park, safariteemaline lõbustuspark.
Böhme (Alam-Saksi)

Böhme on vald Saksamaal Alam-Saksi liidumaal Heidekreisi kreisis.
Valla pindala on 36,99 km². 31. detsembril 2017 elas seal 915 inimest.
Osavallad.
Vallas on neli osavalda:
Frankenfeld

Frankenfeld on vald Saksamaal Alam-Saksi liidumaal Heidekreisi kreisis. Valla pindala on 24,26 km². 31. detsembril 2017 elas seal 502 inimest.
Häuslingen

Häuslingen on vald Saksamaal Alam-Saksi liidumaal Heidekreisi kreisis.
Valla pindala on 13,58 km². 31. detsembril 2017 elas seal 808 inimest.
Tükipealse poolsaar

Tükipealse poolsaar oli poolsaar Tallinnas. 
Asukoht.
Tükipealse poolsaar oli mandri poolt ühenduses Kopli poolsaare kirdeküljega, selle mõtteline keskkoht oli umbes tänapäevase Paljassaare tee 33 hoone kohal.
Poolsaar oli edela-kirdesuunaline, selle pikkus oli umbes 1,3 km ning tipp oli umbes tänapäevase Paljassaare tee 34 hoone kohal. Poolsaare kael oli umbes Paljassaare lahe kagusopi ja Lahesuu sadama edelasopi mõttelise ühendusjoone kohal. Kaela laius oli umbes 0,7 km.
Ajalugu.
1912. aastal alustati Peeter Suure Sadama dokikambrite, basseinide ja laevateede süvendamist. Eemaldatud pinnas viidi Tükipealse poolsaare ja Väikese Paljassaare vahelisse madalmerre, nii et süvendustööde lõppedes 1918. aastal oli madalmeri täitunud ning Väike Paljassaar ühendatud mandriga. Hiljem on Tükipealse poolsaar madalmere jätkunud täitmisega ühendatud ka Suure Paljassaarega. Tänapäeval on endine Tükipealse poolsaar Paljassaare poolsaare kagupoolne (mandripoolne) osa.
Rethem

Rethem on linn Saksamaal Alam-Saksi liidumaal Heidekreisi kreisis.
Linna pindala on 33,76 km². 31. detsembril 2017 elas seal 2326 inimest. Linn asub Alleri jõe ääres, umbes 25 km Bad Fallingbostelist edelas ja 18 km Verdenist kagus. Linnas toimusid 10.–11. aprillil 1945 rasked lahingud Briti ja Saksa üksuste vahel raskete kaotustega mõlemale poolele. Enamus saksa sõdureid olid nooremad kui 23 aastat.
Buchholz (Aller)

Buchholz on vald Saksamaal Alam-Saksi liidumaal Heidekreisi kreisis. Valla pindala on 27,7 km². 31. detsembril 2017 elas seal 2124 inimest.
Essel

Essel on vald Saksamaal Alam-Saksi liidumaal Heidekreisi kreisis. Valla pindala on 34,06 km². 31. detsembril 2017 elas seal 1134 inimest. Enamus külast paikneb Alleri jõe lõunakaldal. Kiirtee A 7 läbib küla.
Alljaotused.
Esseli vallas on 4 alljaotust:
Ajalugu.
Esselit on esmamainitud 1251. aastal kui "Esele". Alleri ülemineku järelevalvet Esselis ja Alleri laevanduse kontrolli viisid läbi kolm Hademstorfi isandat. 14. sajandil oli nende asukohaks Uhlenburg. Loss asus Alleri orus Esseli ja Buchholzi vahel ning purustati 1394. aastal Braunschweig-Lüneburgi hertsogite poolt.
13. sajandil ehitati Engehausenisse ka Blankenburgi loss, mille kohal asub praegu mõisahoone.
Gilten

Gilten on vald Saksamaal Alam-Saksi liidumaal Heidekreisi kreisis. Valla pindala on 33,37 km². 31. detsembril 2017 elas seal 1224 inimest.
Lindwedel

Lindwedel on vald Saksamaal Alam-Saksi liidumaal Heidekreisi kreisis. Valla pindala on 16,56 km². 31. detsembril 2017 elas seal 2631 inimest.
On tõendeid piirkonna mitme tuhande aastasest asustusest. Lindwedelit on esmamainitud 1304. aastal.
Vallas on Lindwedeli ja Hope küla.
Schwarmstedt

Schwarmstedt on vald Saksamaal Alam-Saksi liidumaal Heidekreisi kreisis. Valla pindala on 29,92 km². 31. detsembril 2017 elas seal 5713 inimest. Vald asub Alleri ja Leine jõe ühinemiskoha lähedal, umbes 20 km Bad Fallingbostelist lõunas ja 30 km Nienburgist idas. Valda kuuluvad Bothmer ja Grindau.
Ajalugu.
Schwarmstedti kiriku ümbruse ala ("ecclesia swarmstede") annetas aadlimees Mirabilis 1150. aasta paiku Mindeni piiskopkonnale. Schwarmstedti vana kirik asendati 1500. aasta paiku uue kirikuga (Püha Laurentiuse kirik), mis seisab seal praegugi. Oletatavasti vahetas maa omanikku 14. sajandi lõpul ja sealtpeale omas seda Braunschweig-Lüneburgi hertsogkond.
Kuulsaid inimesi.
Makroökonoomik Wilhelm Röpke sündis Schwarmstedtis 10. oktoobril 1899. Ta töötas teadlase ja poliitilise nõustajana sõjajärgsel Saksamaal ja mõjutas oluliselt selle aja arengut. Kohalik kool on tema järgi nimetatud.
David Price

David Taylor Price (sündinud 26. augustil 1985 Murfreesboros Tennessees) on USA pesapallur, söötja. Ta mängib alates 2016. aastast MLB klubis Boston Red Sox. Ta on vasakukäeline.
Enne profikarjääri alustamist mängis Price Vanderbilti Ülikooli meeskonnas. 2007. aastal valiti ta parimaks ülikoolide meeskonnas mängivaks pesapalluriks. Samal aastal valiti ta aasta MLB "draft"is esimesena Tampa Bay Raysi poolt. MLB-s tegi ta Tampa Bay Raysi meeskonnas debüüdi järgmise aasta septembris.
Enne Boston Red Soxiga liitumist mängis ta aastatel 2014–2015 Detroit Tigersis ja 2015. aasta hooaja teises pooles Toronto Blue Jaysis.
2010. aastal pälvis ta parimale vasakukäelisele söötjatele antava Warren Spahni auhinna. 2012. aastal oli American League'i parim püüdja võitute ja "earned run average"i näitaja poolest ning ta pälvis samal aastal parima American League'i mängijana Cy Youngi auhinna. 2014. aasta hooajal oli ta kogu MLB parim "strikeout"ite arvestuses. 2015. aastal oli ta American League'is parim taas "earned run average"'i näitaja poolest.
2018. aastal tuli ta Boston Red Soxiga World Seriesi võitjaks.
Viiel korral on ta valitud MLB tähtede mängule.
2006. aastal võitis ta USA meeskonnaga kuldmedali rahvusvahelisel alla 23-aastate maailmameistrivõistlustel.
Fernando Llorente

Fernando Javier Llorente Torres (sündinud 26. veebruaril 1985 Pamplonas) on Hispaania endine profijalgpallur (ründaja).
Ta alustas karjääri Athletic Bilbaos. Ta oli viiel hooajal klubi olulisemaid ründajaid. Hooajal 2011–12 lõi ta 29 väravat, neist 17 Hispaania kõrgliigas.
2013. aastal liitus ta Itaalia kõrgliiga klubiga Juventus, kellega tuli kahel korral Itaalia meistriks.
Hooajal 2015–16 mängis ta taas Hispaanias, seekord Sevilla ridades. Järgmisel hooajal suundus ta Inglismaale, mängides 2016–17 Swansea Citys ning liitus hooajal 2017–18 Tottenham Hotspuriga. 2019. aastal naasis ta Itaalia kõrgliigasse, liitudes Napoliiga. 2021. aasta jaanuaris siirdus ta Itaalia kõrgliigaklubisse Udinese. Tema klubikarjääri viimaseks klubiks jäi Hispaania esiliigaklubi Eibar, kus ta mängis hooajal 2021/22.
Koondisekarjäär.
Llorente osales Hispaania kuni 20-aastaste koondisega 2005. aasta juunioride maailmameistrivõistlustel, kus ta lõi kokku viis väravat.
Debüüdi Hispaania rahvuskoondises tegi ta 14. novembril 2008 sõprusmängus Tšiili vastu.
Esimese värava lõi ta koondise särgis 11. veebruaril 2009 sõprusmängus Inglismaa vastu.
2009. aasta FIFA konföderatsioonide karikaturniiri viimases alagrupimängus lõi ta värava Lõuna-Aafrika Vabariigi vastu.
2010. aastal tuli ta Hispaania koondisega maailmameistriks ja 2012. aastal Euroopa meistriks.
Xander Bogaerts

Xander Jan Bogaerts (sündinud 26. augustil 1992 Oranjestadis) on Aruba pesapallur. Tema mängijapositsioon on "shortstop". Ta on paremakäeline.
Bogaerts alustas karjääri 2010. aastal Dominikaani Vabariigi liigas.
Alates 2013. aastast mängib ta MLB klubis Boston Red Sox. Kohe esimesel hooajal tuli ta klubiga World Seriesi võitjaks. Teist korda võitis ta Red Soxiga World Seriesi 2018. aastal.
2016. aastal osales ta MLB tähtede mängul. Aastatel 2015 ja 2016 on ta pälvinud American League'i parima "shortstop"i positsioonil mängiva ründemängijale antava Silver Sluggeri auhinna.
Moltšanov

Moltšanov (vene keeles "Молчанов", saksa keeles "Moltschanoff") oli Venemaa aadlisuguvõsa. 
Ajalugu.
Moltšanovite kohta on esimesi teateid XVI sajandi lõpust. Suguvõsaliin algab Grigori Ivanovitš Moltšanoviga (suri pärast 1592). XVIII sajandil tegid tema järeltulijad karjääri mereväeteenistuses. Nikifor Ivanovitš Moltšanov (suri 1764) oli Arhangelski sadamakapten ja läks erru kontradmirali auastmes. Tema poeg Vassili Nikiforovitš Moltšanov (suri pärast 1752) oli 1. järgu kapten. Suguvõsa kõige nimekam liige oli salanõunik Pjotr Stepanovitš Moltšanov (1770−1831), kes teenis senatis ülemprokurörina ja oli aastast 1807 riigisekretär. 1814. aasta 7. märtsil (vkj) võeti ta Eestimaa rüütelkonna matriklisse. Erinevalt mitmetest Läänemereprovintside rüütelkondadesse immatrikuleeritud vene päritolu isikutest omandas ta siin maavalduse: talle anti rendile kolm riigimõisa Liivimaal.
Nõmme baptisti palvemaja

Nõmme baptisti palvemaja on palvemaja Tallinnas aadressil Puuvilja tänav 4. Maja kasutab Nõmme Baptistikogudus.
Maja ehitus kestis kolm kuud ja see avati 1931. 
2002 maja renoveeriti ja selle käigus sai maja ka uue välisilme.
Viimsi vabakogudus

Viimsi vabakogudus on Eesti Evangeeliumi Kristlaste ja Baptistide Koguduste Liitu kuuluv kogudus Harju maakonnas Viimsi vallas Haabneeme asulas, Rohuneeme tee 40. Kogudus kasutab Viimsi vabakoguduse kirikut.
Koguduse pastor on Kristjan Kalamägi.
Viimsi vabakoguduse kirik

Viimsi vabakoguduse kirik on kirik Harju maakonnas Viimsi vallas Haabneeme asulas. Kirikut kasutab Viimsi vabakogudus.
Kõpu kabel

Kõpu kabel (ka Kõpu kirik) oli väike puidust luteri kabel Hiiumaal Reigi kihelkonnas Kõpu luteri kalmistul. Kabeli asukoht on maastikul jälgitav tänapäevalgi. 
Kabel ehitati 1887 nint selles oli 150 istekohta. 12. augustil 1942 sai plekk-katusega kabel pikselöögi ja põles maha. Esimene kabel olevat Kõppu ehitatud aga 1641. aastal.
Sagedusriba

Sagedusriba on sagedusvahemik elektromagnetiliste ja akustiliste võnkumiste spektris ehk sagedusjaotuses. Sagedusribaks nimetatakse ka piirsageduste vahemikku elektrisignaali ja raadio- või akustikaseadme sageduskarakteristikul.
Elektromagnetvõnkumisi jaotatakse sagedusribadeks lainepikkuste järgi (vt Elektromagnetspekter) ja kasutusotstarbe järgi (vt Mikrolained).
Akustikas on kasutusel näiteks oktavriba, tertsriba ehk kolmandik oktavriba ja dekaad, detsidekaad ja millidekaad. Inimese kõrvaga kuuldavaks sagedusribaks loetakse 16 Hz kuni 20 kHz.
Neja

Neja on linn Venemaal Kostroma oblastis, Neja rajooni ja Neja linnaasunduse keskus. 
Neja asub Neja jõe paremal kaldal, 237 km kaugusel Kostromast. 
Asula tekkis 1906. aastal avatud Vologda-Vjatka raudtee juurde ning sai nime jõe järgi. 1958. aastal sai asula linnaõigused.
1970. aastal oli linnas 14 416 elanikku.
Neja peamine tööstusharu on puidutööstus.
Tertsriba

Tertsriba ehk kolmandik oktavriba on sagedusriba, mille väikseima ja suurima sageduse omavaheline suhe on võrdne kolmandikuga oktavist või kümnendikuga dekaadist (detsidekaad). Tertsribasid kasutatakse näiteks selleks, et jaotada inimkuulmise kõige tundlikum sagedusvahemik 16 Hz – 20 kHz rohkemateks vahemikeks, kui võimaldab oktavribadeks jaotamine.
Definitsioonid.
Kahendsüsteemis.
Allveeakustika ISO standard defineerib tertsriba (või "tertsriba (kahendsüsteemis)") kui ühe kolmandiku oktavi sageduste suhtega sagedusriba. Tertsriba suurima ja väikseima sageduse suhe on seega formula_1 ehk ligikaudu 1,2599.
Kümnendsüsteemis.
Vastavalt allveeakustika ISO standardile on "tertsriba (kümnendsüsteemis)" või detsidekaadi (ddec) defineeritud kui sagedusriba, mille suurima ja väikseima sageduse suhe on võrdne kümnendikuga dekaadist (detsidekaad). Numbriliselt on sageduste suhe võrdne formula_2 ehk ligikaudu 1,2589. Tertsriba (kümnendsüsteemis) on tertsribast (kahendsüsteemis) ligikaudu 0,08% väiksem.
Oktavriba

Oktavriba on füüsikas sagedusriba, mille väikseim sagedus on suurimast sagedusest kaks korda väiksem.
Levinud on inimkuulmisele tundliku sagedusvahemiku 20 Hz – 20 kHz jagamine oktavribadeks. Seejuures nimetatakse oktavribasid nende sagedusvahemike keskmiste sageduste lähedaste sageduste järgi. Näiteks juhul kui räägitakse helirõhutasemest sagedusribas 63 Hz, mõeldakse sagedusvahemikus 44–88 Hz olevat helirõhutaset.
Kuremäe kloostri Jumalaema Uinumise peakirik

Kuremäe kloostri Jumalaema Uinumise peakirik (ka "Kuremäe Uspenski kirik") on kirik Ida-Viru maakonnas Alutaguse vallas Kuremäe külas; üks Kuremäe kloostri kirikutest ja ühtlasi Kuremäe kloostriansambli suurim ehitis. 
Kirik (vene k. "Церковь Пюхтицкая Успения Божией Матери") ehitati 1910. aastal, kirikuvaimulikuna teenis Kuremäel 14. detsembrist 1889–1892 preester Laurenti Raudsepp (1856–1931). Kiriku juures tegutses 2 õigeusu kihelkonnakooli ja õigeusu abikool.
Kiviõli Peetri kirik

Kiviõli Peetri kirik oli luteri kirik Ida-Viru maakonnas Kiviõlis. Kirikut kasutas Kiviõli Peetri kogudus.
Kirik ehitati 1938. Kirik hävis Teises maailmasõjas.
Unža

Unža (vene "Унжа") on Volga vasakpoolne lisajõgi. Saab alguse Kema ja Lundonga jõe ühinemisel, voolab edelasse ja suubub Jurjevetsi linna juures Volgal asuvasse Gorki veehoidlasse. 
Jõe pikkus on 426 km, valgala pindala 27 800 km². Alamjooksul on jõe laius kuni 300 m.
Jõe ääres asuvad Kologriv, Manturovo ja Makarjev.
Ahtme Püha Joosepi kirik

Ahtme Püha Joosepi kirik (ka Ahtme Püha Joosepi kabel) on katoliku kirik Ida-Viru maakonnas Ahtmes aadressil Sõpruse tänav 82. Kirikut kasutab Ahtme Püha Joosepi kogudus.
Peeterristi kirik

Peeterristi kirik oli Vaivara koguduse abikirik Virumaal Peeterristi asulas. 
Vaivara koguduse Härmamäe ehk Hermanni abikirikut nimetati Peetri kabeliks, rahvasuus Peeterristi kirikuks.
Peeterristi kivikirik ehitati 1808. aastal aadliproua Dorothea von Arpshofeni (sündinud Gnospelius) (1764–1841) eestvõttel lagunenud kabeli asemele. Dorothea pühendas selle kiriku oma surnud abikaasale, Karl Georg von Arpshovenile (1742–1804). Kirik oli kivist. Peeterristi vana kabel jäi alles ning seda hakati edaspidi kasutama palvemajana. 
21. septembril 1908 tähistati pidulikult kiriku 100. aastapäeva.
Kirik hävis Teises maailmasõjas., kui 1944. aasta nelipüha laupäeval lasti Peeterristi kirik õhku.
Peeterristi kogudus.
Rootsi valitsusajal oli Peeterristi kogudus annekskogudusena Narva eesti koguduse pastori hoolduse all, kogudusepiirkond hõlmas Joala, Kudruküla, Tõrvajõe, Tsornajõeküla, Soldina, Samokrassi, Vääska, Vepsküla ja Tündreküla ning Vasaõue, Härmamäe ja Hemptingi mõisaid. 1641. aasta paiku lahutati Vaivara kogudusest ja ühendati Narva praostkonna Narva eesti kogudusega.
1932. aastal otsustas Peeterristi rahvas Vaivara kogudusest lahkuda. ja asutada iseseisva Peeterristi koguduse. Oma õpetaja sai Peeterristi alles 1939. aastal ja sedagi vaid kolmeks aastaks, misjärel Peeterristi taas Vaivaraga liideti. Vaivara koguduse õigusjärglane koos kõigi sellest tulenevate õiguste ja kohustustega on Pühajõe kogudus..
Oru lossi Issanda Muutmise kirik

Oru lossi Issanda Muutmise kirik oli kirik Virumaal Jõhvi kihelkonnas Oru lossi juures.
Kirik ehitati 1899. aastal arhitekt Gavriil Baranovski projekti järgi. Kirik valmis 1899. aastal ja 16. augustil 1899 see pühitseti sisse.
1938. aastal kirik suleti ja selle varad läksid 1938. aastal avatud Kohtla-Järve Issanda Muutmise kirikule.
Kirik hävis 1944. aastal.
Dustin Pedroia

Dustin Luis Pedroia (sündinud 17. augustil 1983 Woodlandis Californias) on Ameerika Ühendriikide pesapallur. Tema mängijapositsioon on "second baseman". Ta mängib MLB klubis Boston Red Sox. Ta on paremakäeline.
Enne profikarjääri alustamist mängis ta Arizona Osariigi Ülikoolis. 2004. aastal MLB "draf"is valis Boston Red Sox ta 65. valikuna. MLB-s tegi ta debüüdi septembris 2006.
Aastatel 2007 ja 2013 on ta Red Soxiga tulnud World Seriesi võitjaks.
Ta on neljal korral valitud MLB tähtede mängule. 2007. aastal valiti ta American League'i aasta uustulnukaks. 2008. aastal võitis ta American League'i väärtuslikuma mängija auhinna. Samal aastal pälvis ta lisaks American League'i parima "shortstop"i positsioonil mängiva ründemängijale antava Silver Sluggeri auhinna. Neljal korral on ta võitnud Gold Glove Awardi.
2003. aasta Panameerika mängudel võitis ta USA võistkonnaga hõbemedali. Lisaks kuulus ta USA pesapallikoondisse 2009. aasta World Baseball Classicu turniiril, kus saadi neljas koht.
Yakisugi

Yakisugi (jaapani keeles 焼杉; ka 焼杉板 "shō sugi ban") on Jaapani traditsiooniline puidu pinna söestamise tehnika.
Söestamisega püütakse kaitsta puitu vee- ja putukakahjustuste eest ning muuta seda seega kauem kestvaks, samuti muuta see tulekindlaks.
2021. aastal ilmunud uuringu kohaselt selline töötlusviis pole universaalne vahend puidu märkimisväärselt ilma- või tulekindlaks muutmiseks, paljuski oleneb see puiduliigist, erinevate põletusastmetega katsetel täheldati vähesel määral (hallituse, putuka, tule) vastupidavuse paranemist küpressil, aga mitte teistel puuliikidel. Teise uuringu kohaselt võimaldab praguliseks söestatud pind ligipääsu hallitusele. 
Jaapanis kasutatakse "yakisugi" tegemiseks peamiselt jaapani küpressi ("Cryptomeria japonica") puidust laudu, Eestis aga kasutatakse selleks lehist, kuuske või mändi.
Ain Fjodorov

Ain Fjodorov (sündinud 9. detsembril 1972) on eesti orienteeruja, rogainija ja seiklussportlane.
2017. aasta rogaini maailmameistrivõistlustel Lätis Rāzna rahvuspargis sai ta koos Sander Mirmega 5. koha. 2018. aasta rogaini Euroopa meistrivõistlustel Ukrainas võitis ta koos Sander Mirmega hõbeda. Koos abikaasa Reeda Tuula-Fjodoroviga võitis ta 2020. aasta rogaini EM-il Lätis Tukumsi lähedal segavõistkondade arvestuses hõbeda ning 2021. aastal Otepääl ja 2024. aastal Missos kulla. 2023. aasta rogaini MM-il USA-s võitis ta koos Rain Eensaarega meesvõistkondade arvestuses pronksi.
2015. aastal tuli ta koos Eleri Hirve ja Rene Käsikuga Eesti meistriks seiklusspordis.
Eesti meistrivõistlustel orienteerumises on ta võitnud mitmeid medaleid veteranide vanuseklassides (M35 ja M40).
Ta on ettevõtte Aarain Furniture OÜ juhatuse liige.
Aardla Külmajaam

Aardla Külmajaam on Tartus Ränilinnas asuv 5,4 MW võimsuse ja ligi 1,3 km pikkuse jahutusvõrguga külmajaam, mis avati 2017. aasta juunis ja mille esialgne võimsus on arvestatud hetke põhikliendi Lõuna-Eesti suurima kaubandus- ja vaba aja keskuse, Lõunakeskuse, ja selle lähikonna hoonete vajadusi arvestades.
Külmajaama haldab Gren Tartu AS.
Külmajaam töötab aasta läbi. Varakevadest kuni hilissügiseni kasutatakse jahutuseks jahutusmasinaid koostöös jahutustornidega ning talviti kasutatakse vajamineva jahutusenergia tootmiseks soojuspumpa.
Kogu tootmisprotsess täielikult automatiseeritud ja selle juhtimine toimub Tartu elektrijaama juhtimiskeskusest.
Lisaks Aardla Külmajaamale asub Tartus ka Tartu Kesklinna Külmajaam.
Pilistvere Risti abikirik

Pilistvere Risti abikirik oli kirik Käsukonnas Pilistvere kihelkonnas Viljandimaal. See oli Pilistvere Andrease kiriku abikirik.
Kirik ehitati 1872–1874. Kiriku võis ehitada Gustav Beermann. Kirik pühitseti 27. oktoobril 1874.
Risti abikirik ehitati Pilistvere kihelkonna tolleaegse Pilistvere Andrease kiriku kirikuõpetaja Eugenius von Mickwitzi eestkostmisel ja Käsukonna mõisniku Stackelbergi abikaasa Marie mälestuseks. Rahvasuus hakati seda pühakoda kutsuma Marienruhe kirikuks.
Kirikus oli 200 istekohta.
Kirik põletati 1941. aastal Suvesõjas hävituspataljonlaste poolt.. Kiviseinad säilisid, kuid need õhiti 1960. aastail.
Ruutkeskmine

Mingite arvude ruutkeskmine on ruutjuur nende arvude ruutude aritmeetilisest keskmisest. Elektrotehnikas kasutatakse vahelduvvoolu tugevuse ruutkeskväärtuse kohta mõistet efektiivväärtus.
Definitsioon.
"n" arvu formula_1, ruutkeskmine on defineeritud kui
 formula_2
Pidevalt muutuva funktsiooni "f(t)" puhul on vahemiku formula_3 jaoks ruutkeskeskmine defineeritud kui
 formula_4
Türi Püha Kolmainu Jumala kirik (1910–2007)

Türi Püha Kolmainu Jumala kirik oli kirik Järva maakonnas Türil. Kirik ehitati 1910 ja lammutati 2007. Tänapäeval on samas kohas samanimeline kirik.
Türil Aia tänaval asunud pühakoda alustas tegevust 1908. aastal, mil kogudus kuulus veel Paide õigeusu kiriku koguduse koosseisu. Tänu esimesele preestrile Georgi Podekratile avati 1910. aastal kooli- ja palvemaja. 1912. aasta suvel käis Riia ja Miitavi piiskop, ülempiiskop Joann (Smirnov) saatjaskonnaga kirikut pühitsemas. Kuni 1917. aastani toimusid jumalateenistused iga kuu viimasel pühapäeval. Kui Saksa okupatsiooni kartuses evakueeruma asuti, võttis preester Podekrat endaga Venemaale kaasa suurema osa kiriku varast ning 1918. aastani jäi kirik ilma kindla vaimulikuta.
Pärast Paide kiriku kogudusega liitmist 1965. aastal, vahetusid preestrid ja kiriku seisukord halvenes. 1994. aastal asus Türil tegutsema ülempreester Boriss Merlin, kes 2003. aastani kirikus väiksemaid muudatusi tegi. See hoone lammutati 2007. aastal. Vana puukirik oli aastaid halvas seisukorras olnud: torn oli silmnähtavalt viltu vajunud, hoones oli vamm, kahjustunud oli sisustus, puudus vundament ja parkla.
Kirdeosariigid

Kirdeosariigid on Ameerika Ühendriikide idarannikuga külgnevat üheksa kirdepoolseimat osariiki. Enamikku kirdeosariike läbib Apalatšide mäestik.
Mäemõisa Püha Nikolause kirik

Mäemõisa Püha Nikolause kirik (ka "Sinalepa Püha Nikolause kirik") on varemetes õigeusu kirik Lääne maakonnas Panga külas. 
Kirikut kasutas Mäemõisa kogudus.
Mäemõisa kirik (vene k. "Мяэмызкая Св. Николаевская церковь") pühitseti sisse 10. septembril 1896.
Kirik suleti 1962. aastal ja seejärel kasutati hoonet kohaliku sovhoosi viljalaona. Tänapäeval on kirik varemetes.Need on 2025. aasta seisuga ostnud ettevõtja Margus Tammemäe.
Arhitektuuriakustika

Arhitektuuriakustika hõlmab hoonete akustiliselt optimaalsete arhitektuurilahenduste planeerimist ja loomist.
Ajalugu.
Juba 20 aastal kirjutas Rooma arhitekt ja insener Vitruvius teatrite akustilistest omadustest ja lisas arutluskäike interferentsist, kajadest ja järelkõladest – seega käsitles arhitektuuriakustikat. Seejuures esimesed teadaolevad teaduslikud arutluskäigud helide kuuldavuse parendamiseks siseruumides põhinesid puhtalt geomeetrilistele kaalutlustele. Sellest tulenevalt prooviti kuuldavuse probleeme lahendada ainult läbi heli peegeldavate pindade paigaldamise. Bostonist pärit arst Jabez Baxter Upham kirjutas 1853 mitu ruumiakustikat käsitlevat artiklit, milles leidub ka viiteid arusaamisest, et peale peegelduste avaldavad ruumiakustikale mõju ka teised faktorid. Peamiselt järelkõla ja korduvate peegelduste mõju ruumis olevatelt pindadelt. Upham demonstreeris, kuidas riidest kardinad ja pehme mööbel vähendavad ruumi järelkõla kestust. Arhitektuuriakustika kui teadusvaldkonna tõeliseks pioneeriks ja alusepanijaks peetakse Ameerika Ühendriikide füüsikut Wallace Clement Sabine'i.
Eesti arhitektuuriakustikud.
Kuulsaimad Eesti päritoluga arhitektuuriakustikud on Helmut Oruvee, Rein Pirn ja Linda Madalik (sündinud 27. märtsil 1944).
Palisaadid

Palisaadid (inglise keeles "The Palisades" – 'kaldakaljud') on kaljuviir, mis kulgeb mööda Hudsoni jõe alamjooksu läänepoolset ehk parempoolset kallast. Need moodustavad Newarki nõo idakülje New Jersey osariigi kirdealal ja New Yorgi osariigi kagualal.
Perearstikeskus

Perearstikeskus on perearstidele nende erialast tegevust võimaldav asutus, kus reeglina paiknevad mitme perearsti või nende poolt moodustatud osaühingutesse kuuluvate perearstide vastuvõturuumid.
Suuremates asulates ja linnades on perearstid enamasti koondunud perearstiteenust osutavatesse osaühingutesse, kes võivad tegutseda tavaliselt perearstikeskuseks või tervisekeskuseks ehitatud või kohandatud hoonetes või hoonestikes (mis tihti on endised polikliinikud), ja võivad kuuluda haiglate koosseisu.
Perearstikeskus võib olla munitsipaalne, nagu näiteks on Tallinnas.
Lisaks võivad perearstikeskustes paikneda ka eriarstide vastuvõturuumid, laborid, meditsiiniuuringute kabinetid ja muu meditsiiniteenuse osutamiseks vajalik.
Viimne kohtupäev (Lochner)

Viimne kohtupäev (saksa keeles Weltgericht) on saksa kunstniku Stefan Lochneri (u 1410–1451) umbes 1435. aastal valminud teos, altarimaal.
Tammest puittahvlile temperas maalitud polüptühhoni tellijaks peetakse Kölni linnavalitsust.
Helmstedti kreis

Helmstedt on kreis Saksamaal Alam-Saksi liidumaal.
Kreisi pindala on 674 km². 31. detsembril 2017 elas seal 91 720 inimest.
Kreis külgneb (läänest ja päripäeva) Wolfenbütteli kreisi, Braunschweigi linna, Gifhorni kreisi, Wolfsburgi linna ja Saksi-Anhalti liidumaaga (Börde kreis ja Harzi kreis).
Loodus.
Kreisiga külgnevad Elm (mäeahelik) läänes ja Lappwald (jõeäärne mets) idas. Suured kreisi osad on "Elm-Lappwaldi looduspargi" osa.
Ajalugu.
Elmis kaevandati keskajal lubjakivi; piirkonna lubjakivi kasutati Heinrich Lõvi haual, samuti keiserlikus Königslutteri toomkirikus. Keskajal kuulus Königslutter Saksa-Rooma riigi kõige rikkamate linnade hulka. 1576. aastal asutati Helmstedti Ülikool, mis oli protestantliku Saksamaa suurim ülikool.
Braunschweigi hertsogkond (tuletis Braunschweig-Lüneburgist) rajas 1833. aastal kreisid ("Kreise"); Helmstedti kreis oli üks neist. See jagunes Calvörde, Königslutteri, Helmstedti, Schöningeni ja Vorsfelde Amtideks. 1944. aastal viidi Amt Calvörde, mis moodustas eksklaavi, Haldenslebeni kreisi koosseisu Saksimaa provintsis. 1970. aastate haldusreformidega viidi kreisi põhjaalad Gifhorni kreisi ja Wolfsburgi linna koosseisu; kreisiga liideti alasid läänes Gifhorni kreisist ja Braunschweigi kreisist.
20. sajandil kasutas Helmstedti ja Schöningeni vahelist ala pruunsöe kaevandamiseks Braunschweigische Kohlenbergwerke AG. Mitu küla (Alversdorf, Büddenstedt ja Runstedt) hävitati avakaevandamise käigus; nende elanikud kolisid Helmstedti, Schöningeni ja uuesti ehitatud Neu Büddenstedti külla, mis hiljem Büddenstedtiks ümber nimetati.
Linnad ja vallad.
Linnad:
Vabad vallad:
Inkorporeerimata alad:
"Samtgemeinden:"
1Samtgemeinde keskus
Kajaruum

Kajaruum või kõlaruum, ka reverberatsioonikamber on ruum, mis on kavandatud selliseks, et temas olev heliväli oleks võimalikult difuusne. Kajakambreid kasutatakse akustikas ja elektrotehnikas näiteks mõõtemikrofonide kalibreerimiseks, heliallikate helivõimsuse mõõtmiseks, aga ka materjalide helineeldetegurite määramiseks.
Eestis on kajaruum näiteks Tallinna Tehnikaülikooli akustikalaboris.
Difuusne heliväli kajaruumis.
Standardikohases kajaruumis on nõutud, et heliväli oleks difuusne. Difuusne heliväli tähendab, et ruumi kõigis punktides on helirõhutase ühesugune. Difuusses heliväljas on energia tihedus kogu ruumis ühesugune ja kõik heli levimise suunad esinevad võrdse tõenäosusega. See on võimalik, kui ruum on jäikade pindadega, teatud kindlate mõõtmetega ja need mõõtmed on märgatavalt suuremad vaadeldava heli lainepikkusest.
Wallace Clement Sabine

Wallace Clement Sabine (13. juuni 1868 – 10. jaanuar 1919) oli Ameerika füüsik, kes oli arhitektuuriakustika (ehitusakustika) valdkonna looja. Sabine'iga on seotud tema loodud ruumi järelkõla kestuse valem, mida nimetatakse Sabine'i valemiks:
formula_1
kus,
Sabine'i valemis leiduv helineelduvuse ühik sabiin on nimetatud Wallace Clement Sabine'i auks tema nimega.
Helineelduvus

Helineelduvus on tarindi võime vähendada ruumis tekkivate helide peegeldumisel antud tarindilt antud helide energiat. Kuigi helineelduvuse peamine mõju on ruumide järelkõla kestusele, mõjutab helineelduvus ka tarindi heliisolatsiooni võimet. Helineelduvus on peamiselt pinnakattematerjalide omadus.
Helineeldumistegur.
Helineelduvust iseloomustab helineeldumistegur formula_1. Helineeldumistegur on dimensioonita suurus, mis määratakse järgmiselt:
formula_2,
kus
Helineeldematerjalide neelduvustegur antakse tavaliselt oktavribade kaupa sagedusribas 125–400 Hz. EN 11654 esitab liigitussüsteemi, mille abil helineeldematerjalid saab jaotada neeldumisteguri alusel viide klassi: A, B, C, D ja E.
Neeldumispind.
Neeldumispind on suurus, mis iseloomustab ruumis oleva helineeldematerjali pindala ja selle materjali helineelduvust. Iga ruumis leiduva materjali neeldumispind on selle materjali helineeldumisteguri formula_5 ja pindala formula_6 korrutis. Seejuures on ruumi koguneeldumisala formula_7 kõigi pinnakattematerjalide neeldumisalade summa
formula_8
Eristamaks neeldumispinda tavalisest pindalast kasutatakse neeldumispinna mõõtühikuna sabiine, mida tähistatakse formula_9. Koguneeldumisala võrdub ruumi kogupindalaga ainult juhul, kui on tegemist ideaalse kajavaba ruumiga. Teistel juhtudel on koguneeldumisala alati ruumi sisepindade pindalast väiksem. Seejuures tasub märkida, et mingi ruumi neeldumispinna suurus võib sõltuda sagedusest, kuna helineeldumistegurid sõltuvad sagedusest.
Helineeldematerjalid.
Poorsed materjalid.
Poorsed heli neelajad on tavaliselt avatud pooridega, kummiga kaetud vahud (näiteks poroloon) või melamiinist käsnad. Need vähendavad müra oma poorses struktuuris hõõrdumise teel. Avatud pooridega vahud on väga efektiivsed mürasummutajad keskmiste ja kõrgete helisageduste korral. Madalate sageduste korral on helineelduvus väiksem. Täpne materjali helineelduvus võib sõltuda mitmetest teguritest:
Resonantsi neeldumine.
Resonantsi paneelid ja muud resonantsi neelajad summutavad helilaineid neid edasi peegeldades. Vastupidi poorsetele materjalidele on nad kõige efektiivsemad madalatel ja keskmistel sagedustel. Seejuures on nad enamasti efektiivsed vaid väga kitsastel sagedusribadel.
Maaritsa Issanda Muutmise kirik

Maaritsa Issanda Muutmise kirik on õigeusu kirik Põlva maakonnas Kanepi vallas Maaritsa külas. Kirik on tunnistatud kultuurimälestiseks.
Kirik ehitati 1873. aastal ning see on kolmeosaline, viiekupliline, algselt krohvitud tellisdekooriga maakivihoone kuue tellistest torniga.
Rasina Martini kirik

Rasina Martini kirik on varemetes kirik Põlva maakonnas Rasina külas.
Kirik ehitati aastatel 1931–1933.
Kiriku kõrval kasvab Eesti jämedaim remmelgas: Rasina remmelgas.
Räpina metodisti kirik

Räpina metodisti kirik on metodisti kirik Põlva maakonnas Räpinas aadressil Vabaduse tänav 1. Kirikut kasutab Räpina metodisti kogudus.
Kogudus sai Vabaduse tänaval asuvast majast ühe poole oma kasutusse 1986.
Lihula Püha Neeva Aleksandri kirik

Lihula Püha Neeva Aleksandri kirik on varemetes õigeusu kirik Pärnu maakonnas Lihula asulas. Kirikut kasutas Lihula Püha Neeva Aleksandri kogudus.
Lihula kiriku (vene k. "Леальская Александра-Невская церковь") projekteeris Konstantin Nyman. Kirik pühitseti sisse 1889. aasta oktoobris.
Kirik suleti 1960. aastatel ja on tänaseni varemetes.
Vändra Apostlite Peetruse-Pauluse kirik

Vändra Apostlite Peetruse-Pauluse kirik (ka Vändra Püha Peetri ja Pauli kirik) on õigeusu kirik Pärnu maakonnas Vändra asulas aadressil Vana tänav 92. 
Kirikut kasutab Vändra Apostlite Peetruse-Pauluse kogudus.
Kiriku juures tegutseb Vändra õigeusu kirikukoor, mis on osalenud ka rahvusvahelistel koorifestivalidel.
Kooli 9

Kooli 9 on hoone Pärnu maakonnas Sindi asulas. Tänapäeval tegutseb hoones Sindi gümnaasium. Hoone on tunnistatud kultuurimälestiseks.
Hoone ehitati 1901 koolimajana. Algul tegutses koolimajas ka lasteaed ja Sindi luteri kogudus (kool-kirik).
Hoone on kolmekorruseline.
Rick Porcello

Frederick Alfred Porcello III (sündinud 27. detsembril 1988 Morristownis, New Jerseys) on Ameerika Ühendriikide pesapallur, söötja. Ta mängib MLB klubis Boston Red Sox. Ta on paremakäeline.
2007. aasta MLB "draft"is valis Detroit Tigers ta 27. valikuna. MLB-s tegi ta Detroit Tigersi meeskonnas debüüdi aprillis 2009. Ta oli sel hooajal liiga kõige noorem mängija.
Alates 2015. aastast mängib ta Boston Red Soxis. 2016. aastal oli ta American League'is esimene võitude arvu poolest. Samal hooajal pälvis ta American League'i parimale söötjale antava Cy Youngi auhinna ja lisaks American League'i tagasituleku auhinna.
2018. aastal tuli ta Red Soxiga World Seriesi võitjaks.
Randivälja Kristuse Sündimise kirik

Randivälja Kristuse Sündimise kirik (ka Tori Kristuse Sündimise kirik) on õigeusu kirik Pärnu maakonnas Tori vallas Randivälja külas. Kirikut kasutas Tori õigeusu kogudus.
Kirik ehitati aastatel 1867–1868.
Kirikut kasutanud kogudus lõpetas tegevuse 1962–1963. Põhjusteks olid alalise preestri puudumine ja kõrged kirikumaksud. Seejärel kasutati kirikut sovhoosi viljahoidlana.
21. sajandi algul tehti kirik seest korda.
Serge Aurier

Serge Alain Stephane Aurier (sündinud 24. detsembril 1992 Ouragahios) on Elevandiluuranniku jalgpallur, paremkaitsja. Ta mängib Inglismaa kõrgliigaklubis Nottingham Forest.
Aurier kolis Prantsusmaale lapsepõlves. Tema esimene klubi oli Lens. Seejärel mängis ta Toulouse'is ja Paris Saint-Germainis. Ta tuli PSG-ga hooaegadel 2014–15 ja 2015–16 Prantsusmaa meistriks ning valiti hooaegadel 2013–14 ja 2015–16 Prantsusmaa kõrgliiga hooaja sümboolsesse koosseisu.
2017. aastal liitus ta umbes 23 miljoni naela eest Inglismaa kõrgliiga klubiga Tottenham Hotspur, kus mängis neli hooaega. 2021. aasta oktoobris liitus ta Villarrealiga, kus mängis vaid ühe hooaja. 2022. aasta septembris naasis Aurier Inglismaa kõrgliigasse, kui liitus Nottingham Forestiga.
Koondisekarjäär.
Debüüdi Elevandiluuranniku rahvuskoondises tegi Aurier 8. juunil 2013 mängus Gambia vastu.
Esimese värava koondisesärgis lõi ta 11. jaanuaril 2017 sõprusmängus Uganda vastu.
Ta on esindanud Elevandiluurannikut koondises 2014. aasta maailmameistrivõistlustel ning 2015., 2017., 2019. ja 2022. aasta Aafrika rahvaste karikavõistlustel. 2015. aastal tuli ta koondisega Aafrika meistriks.
Ühtsuse ausammas

Ühtsuse ausammas on India vabadusvõitlejale Sardar Vallabhbhai Patelile (1875–1950) pühendatud mälestusmärk Narmada ringkonnas Gujarati osariigis Indias. Narmada jõe Sadhu Beti saarel asuv 182 meetri kõrgune ausammas oli avamise ajal, 2018. aasta 31. oktoobril, maailma kõrgeim.
Benislova

Benislova (ka "Benislava" või "Beņislava") on küla ("vidējciems") Lätis Balvi piirkonnas, Lazdukalnsi valla keskus. 
Küla asub Saipite jõe kaldal, Riiast 223 ja piirkonna keskusest Rugājist 12 kilomeetri kaugusel.
Küla on nime saanud Benislawskite suguvõsa järgi, kellele see kuulus. Tsaariajal oli küla nime kuju Benislavovo. Enne 2009. aastat asus küla Balvi rajoonis ja aastatel 2009–2021 Rugāji piirkonnas.
Helin (eesnimi)

Helin on naisenimi.
2018. aasta 1. jaanuari seisuga on eesnimi Helin Eestis 276 naisel.
Angus (ansambel)

Angus on 2010. aastal asutatud "reggae-" ja "ska"-muusikat viljelev Eesti ansambel. Bändi kuuluvad muusikud Viljandist ja Viljandi kultuuriakadeemiast.
Ansambli debüütalbum "Angus" ilmus 2014. aastal.
2023. aastal ilmus plaat "Vibratsioon", mis on pälvinud tunnustust ning Raadio 2 on nimetanud seda albumit eesti "reggae"-roki lipulaevaks.
Ansambel on korduvalt esinenud Viljandi pärimusmuusika festivalil.
Kulle

Kulle on eesti eesnimi.
2018. aasta 1. jaanuari seisuga oli eesnimi Kulle vähem kui viiel mehel ja vähem kui viiel naisel.
Kuressaare metodisti kirik

Kuressaare metodisti kirik on metodisti kirik Saare maakonnas Kuressaares aadressil Karja tänav 1. Kirikut kasutab EMK Kuressaare kogudus.
Välgi Aleksander Nevski kirik

Välgi Aleksander Nevski kirik (ka Välgi Neeva Aleksandri kirik) on õigeusu kirik Tartu maakonnas Peipsiääre vallas Välgi külas. Kirikut kasutab EAÕK Vara-Välgi Püha Neeva Aleksandri abikogudus. Kirik on tunnistatud kultuurimälestiseks.
Kirik on ehitatud arvatavasti 19. sajandi III veerandil.
Viljandi baptistikogudus

Viljandi baptistikogudus on baptistlik kogudus Viljandi maakonnas Viljandis. Kogudus kasutab Viljandi baptistikoguduse palvemaja, mis asub aadressil A. Maramaa puiestee 1a.
Kogudus tekkis 1910. aastatel. Esialgu oli see kogudus Pärnu baptistikoguduse alluvuses. Kogudus registreeriti iseseisvana 1919. aastal.
Enne 1941. aastat oli kogudusel oma koosolekusaal.
1960. aastal ehitas kogudus omale maja, ent Nõukogude võimud võtsid maja ära.
MyHits Awards 2018

MyHits Awards 2018 oli popmuusikaüritus ja auhinnagala, mis toimus Tallinnas Saku Suurhallis 3. novembril 2018. 
Õhtut juhtisid Indrek Vaheoja ja Kristel Aaslaid.
Lucas Moura

Lucas Rodrigues Moura da Silva (mängijanimega Lucas Moura; sündinud 13. augustil 1992 São Paulos) on Brasiilia jalgpallur, parem äär. Ta mängib Brasiilia kõrgliiga klubis São Paulo.
Lucas Moura alustas klubikarjääri 2010. aastal Brasiilia kõrgliiga klubis São Paulo. 2012. aasta hooajal valiti ta Brasiilia kõrgliiga hooaja sümboolsesse koosseisu.
2013. aasta alguses liitus ta Prantsusmaa kõrgliiga klubiga Paris Saint-Germain. Ta tuli klubiga neljal korral Prantsusmaa meistriks.
2018. aasta jaanuaris sõlmis ta lepingu Tottenham Hotspuriga. Leping kehtis kuni 2023. aastani, pärast lepingu lõppemist siirdus ta São Paulosse.
Koondisekarjäär.
Debüüdi Brasiilia rahvuskoondises tegi ta 27. märtsil 2011 sõprusmängus Šotimaa vastu.
Esimese värava lõi ta koondise särgis 28. septembril 2011 mängus Argentina vastu.
2012. aasta suveolümpiamängudel võitis ta Brasiilia võistkonnaga hõbemedali.
Brasiiliat on ta koondises esindanud 2011. aasta Copa Américal, 2013. aasta FIFA konföderatsioonide karikavõistustel ja 2016. aastal Copa América Centenario.
Miķelis Rēdlihs

Miķelis Rēdlihs (sündinud 1. juulil 1984 Riias) on Läti jäähokimängija, kes mängib KHL-i klubis Riia Dinamo ründajana paremäärel.
Rēdlihs alustas karjääri 1999. aastal Läti kõrgliiga klubis Prizma '83 Rīga. Hooajal 2002–03 suundus ta Põhja-Ameerikasse, mängides kahes noorte hokiliiga klubis. Hooajal 2003–04 naasis ta Lätti, liitudes HK Rīga 2000-ga. Hooajal 2005–06 mängis ta Rootsi esiliiga klubis IF Björklöven, 2006–07 Valgevene kõrgliiga klubis Minski Junost, kellega võitis samal hooajal IIHF Continental Cupi.
2008. aastal liitus ta Riia Dünamoga, mis hakkas mängima vastloodud KHL-is. Hooaegadel 2012–13 ja 2013–14 on ta mänginud teises KHL-i klubis, Jaroslavli Lokomotivis. Hooajal 2011-2012 valiti ta KHL-i tähtede mängule.
Rēdlihs on Läti jäähokikoondist esindanud 11 maailmameistrivõistlustel ning 2006., 2010. ja 2014. aasta taliolümpiamängudel.
Ka tema vennad Jēkabs ja Krišjānis on jäähokimängijad.
Elm (mäed)

Elm on mäeahelik Harzi mägedest põhjas Helmstedti ja Wolfenbütteli kreisides Alam-Saksimaal, Saksamaal. Selle pikkus on umbes 25 km ja laius 3–8 km ning tõuseb kõrguseni 323 m. Ümbritsetuna Põhja-Euroopa madalikust, on Elm peaaegu asustamata ja suurim pöögimets Põhja-Saksamaal. Mäed on triiase lubjakivist, mida kutsutakse "Elmkalkstein". Koos naabruses asuva Lappwaldi ahelikuga on Elm 1977. aastast maastikukaitseala.
Elm on populaarne matkajate, jalgratturite ja mootorratturite hulgas.
Elmilt algavad jõed:
Linnad Elmi veerel:
Kõrgused
Riia Dinamo

Riia Dinamo (läti keeles "Rīgas Dinamo") on Läti jäähokiklubi, mis tegutseb Riias. See mängib Kontinentaalse Hokiliiga (KHL) Bobrovi divisjonis. See on üks kuuest KHL-i klubist, mis ei asu Venemaal.
Klubi loodi 7. aprillil 2008 ja selle eelkäija oli samanimeline klubi, mis tegutses aastatel 1946–1995.
Klubi kodustaadion on Arēna Rīga, mis mahutab 10 300 pealtvaatajat.
Klubi peatreener on Leonīds Beresņevs.
Esimesel hooajal KHL-is jõuti väljalangemismängudele, kus kaotati esimeses ringis Moskva Dinamole. Hooaegadel 2009–10 ja 2010–11 jõuti läänekonverentsi poolfinaali, kus kaotati vastavalt MVD-le ja Jaroslavli Lokomotivile. Hooajal 2011–12 kaotati konverentsi veerandfinaalis hilisemale Gagarini karika võitjale Moskva Dinamole. Hooajal 2012–13 jäädi läänekonverentsis viimaseks ja ei jõutud esimest korda väljalangemismängudele. Hooajal 2013–14 kaotati veerandfinaalis napilt, üldskooriga 3:4 Donbassile. Pärast seda pole enam väljalangemismängudele jõutud. Hooajal 2017–18 saadi klubi seni halvim tulemus KHL-is, kui koguti 50 punkti ja jäädi läänekonverentsis taas viimaseks. Veelgi halvemini läks hooajal 2019–20, mil koguti ainult 41 punkti ja edestati kogu liiga peale ainult Minski Dinamod.
Praegune koosseis.
"Seisuga 28. august 2020"
Lauztās priedes

"Lauztās priedes" ("Murtud männid") on läti luuletaja, tõlkija ja poliitiku Rainise luuletus, mis ilmus 1903. aastal. Selle tekstil põhineb Emīls Dārziņši 1904. aastal loodud samanimeline koorilaul.
Tekst.
1965. aastal avaldati Riia kirjastuses Liesma Džemma Skulme illustratsioonidega raamat "Lauztās priedes", mis sisaldab lisaks luuletuse lätikeelsele tekstile Rainise käsikirjalise teksti faksiimilet ning luuletuse tõlkeid 42 keelde, teiste hulgas August Sanga eestikeelset tõlget ning Rainise enda tõlget saksa keelde.
Eik Hermann

Eik Hermann (sündinud 21. juunil 1978) on eesti filosoof. Ta on teinud koostööd mitmete loomevaldkondade esindajatega, eriti arhitektidega.
Ta on õppinud Eesti Humanitaarinstituudis ja Eesti Kunstiakadeemias. 
Ta on Eesti Kunstiakadeemia filosoofia ja praktikapõhise teooria õppejõud.
Ta on ajakirja Ehituskunst kaaspeatoimetaja.
Lappwald

Lappwald on tugevalt metsane mäeahelik Kesk-Saksamaal. 
See on 20 km pikk ja kuni 5 km lai ning ulatub Helmstedti linnast põhja poole. Alam-Saksi ja Saksi-Anhalt vaheline piir kulgeb läbi metsa, millest umbes 3/4 on Alam-Saksimaal. Lappwald on osa Elm-Lappwaldi maastikukaitsealast.
Paiknemine.
Lappwald kulgeb loodest kagusse paralleelselt Elmi mägedega, mis asuvad umbes 10 km kaugemal läänes. Lappwaldi metsad on peaaegu täiesti asustamata. Ainsad asulakohad on Helmstedti asundus Bad Helmstedt ja "Autobahni" Harbke sektor lõunas ning vana Marientali õhuväebaasi rajatised põhjas.
Ajalugu.
Esimesed ürikud 1147. aastal kirjeldavad Lappwaldi kui "Lapvualt". Ei ole selget tuletust nimele "Lappwald". Kõige tõenäolisem teooria on seotud jahipidamise mõistega "Einlappens". Lappwald oli palju sajandeid Braunschweigi ja Preisi territooriumite vaheline piirimets. Arvukad salakaubavedajad ja muud kurjategijad, sealhulgas tuntud tegelane "Röövelkapten Rose" ("Räuberhauptmann Rose", tegelik nimi: Carl Wallmann) kasutasid metsapiiri olukorda oma kasuks. 20. sajandil jagas Saksamaa sisepiir Lappwaldi, järgides vana Braunschweigi-Preisi piiri.
Lappwaldis Helmstedtist kirdes on kaitsevalli riismed, mis moodustavad osa vanast Walbecki vallist. Säilinud konstruktsioonid on kaks vahitorni 13. sajandist, tuntud kui 1. ja 2. Walbecki vahitorn ("Walbecker Warte"). Veel üks säilinud keskaegne vahitorn paikneb vahetult liidumaantee B 1 Magdeburgi ääres Lappwaldi servas.
Geoloogia.
Geoloogilisest seisukohast on Lappwald, mille kõrgeim punkt on 211 m "Heidberg", lohus, näides vaid kergitatud ülanguna tänu järsult langenud ümbritsevale maastikule. Kriidiajastul, umbes 71 miljoni aasta pikkusel perioodil, pesi meri kriidi, marmori ja liiva mitmes üleujutuse faasis välja Helmstedti ja Schöppenstedti lohust ja kattis seega aluskivimid. Edasised üleujutused mere poolt järgnenud tertsiaariajastul tekitasid Helmstedti basseinis suured sooalad, millest tekkisid lähistroopilise kliima tingimustes tohutud pruunsöe lademed.
Amt Calvörde

Amt Calvörde on ajalooline Amt Helmstedti kreisis, Braunschweigis, tänases Saksi-Anhaltis, Saksamaal. See moodustas eksklaavi, mida ümbritses Preisi Saksimaa provints, ja 1944. aastal viidi see Saksimaa provintsi Haldenslebeni kreisi alluvusse. Selle keskus oli Calvörde; seal elas 4600 inimest (1933).
Vallad 1939. aastal:
Ben Davies

Benjamin Thomas Davies (sündinud 24. aprillil 1993 Neathis) on Walesi jalgpallur, kes mängib vasakkaitsjana Inglismaa kõrgliiga klubis Tottenham Hotspur ja Walesi jalgpallikoondises.
Davies alustas klubikarjääri Swansea Citys.
2014. aasta juulis liitus ta Tottenham Hotspuriga.
Koondisekarjäär.
Debüüdi Walesi rahvuskoondises tegi ta 12. oktoobril 2012 mängus Šotimaa vastu.
Ta esindas Walesi koondises 2016. aasta Euroopa meistrivõistlustel.
Simon Kjær

Simon Thorup Kjær (sündinud 26. märtsil 1989 Horsensis) on Taani jalgpallur, kes mängib keskkaitsjana Itaalia kõrgliiga klubis Milan ja Taani jalgpallikoondises. Ta on koondise kapten.
2009. aastal valiti Kjær Taani aasta jalgpalluriks.
Koondisekarjäär.
Debüüdi Taani rahvuskoondises tegi Kjær 2009. aastal.
Esimese värava lõi ta koondis särgis 22. märtsil 2013 MM-i valikmängus Tšehhis vastu.
Ta on esindanud Taanit koondises 2010. ja 2018. aasta maailmameistrivõistlustel ning 2012. aasta Euroopa meistrivõistlustel.
Eduardo Núñez

Eduardo Michelle Núñez Méndez (sündinud 15. juunil 1987 Santo Domingos) on Dominikaani Vabariigi pesapallur. Tema mängupositsioon on "infielder". Ta mängib MLB klubis Boston Red Sox. Ta on paremakäeline.
Enne Red Soxiga liitumist mängis ta New York Yankeesis (2010–2013), Minnesota Twinsis (2014–2016) ja San Francisco Giantsis (2016–2017).
2018. aastal tuli ta Red Soxiga World Seriesi võitjaks.
2016. aastal osales ta MLB tähtede mängul.
Tema mängupositsioonid on varem olnud ka "shortstop" ja "outfielder".
Pereõde

Pereõde on õde, kes on saanud õekoolituse töötamiseks perearstiteenuse osutamisel või läbinud vastavad spetsialiseerumiskursused ning sooritanud nõutava eksami.
Pereõde osutab koos perearstiga üldarstiabiteenust tema nimistusse kantud isikutele.
Haigekassa rahastab perearstiteenuse osutamise korral ühte pereõde iga perearsti kohta.
Perearstiteenus

Perearstiteenus on üldarstiabi teenus, mida osutavad perearstid, kelleks saavad olla perearsti eriala omandanud eriarstid, kes on läbinud residentuuri või vastavad spetsialiseerumiskursused ning sooritanud perearsti eksami.
Perearstiteenus kujutab endast üldarstiabi teenust, nõuandmist hoolduse korral ja haigusi, vigastusi või mürgistusi ennetavate tegevuste osas kõigile perearsti nimistusse kantud isikutele.
Perearst osutab perearstiteenust koos pereõega.
Nõmme Perearstikeskus

Nõmme Perearstikeskus on Tallinna linna Nõmme linnaosas aadressil Jaama 11 asuv perearstikeskuseks kutsutav hoone, õige nimega Nõmme Tervisekeskus, mis kuulub Lääne-Tallinna Keskhaigla koosseisu.
Nõmme Tervisekeskuse ruume kasutavad järgmised perearstide ettevõtted:
Nõmme Tervisekeskuses osutatakse ka hambaraviteenust ja muid meditsiiniteenuseid.
Jüri Miller

Jüri Miller (sündinud 1951) on eesti perearst.
Perearst Jüri Miller on tegev ettevõttes Nõmme Perearstid OÜ.
Tema tööruumid asuvad Tallinnas Nõmmel Nõmme Tervisekeskuses (Jaama tänav 11, tuntud ka kui Nõmme Perearstikeskus).